## Obvezatne upute broj EP V, Obrasci za provedbu izbora

### NN 40/2014 (28.3.2014.), Obvezatne upute broj EP V, Obrasci za provedbu izbora

DRŽAVNO IZBORNO POVJERENSTVO REPUBLIKE HRVATSKE

715

Na temelju članka 29. točka 3. i točka 5. Zakona o izboru članova u Europski parlament iz Republike Hrvatske (»Narodne novine«, broj 92/10 23/13 i 143/13, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ EP V

OBRASCI ZA PROVEDBU IZBORA

1. Pripreme i provedba izbora za članove u Europski parlament iz Republike Hrvatske obavljat će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OEP.

3. Ako za pojedine radnje u postupku provedbe izbora nije obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provedbu odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za provedbu izbora su:

– OEP-8 – Izjava o prihvaćanju dužnosti predsjednika/zamjenika predsjednika biračkog odbora za provedbu izbora članica/članova u Europski parlament,

– OEP-9 – Izjava o prihvaćanju dužnosti člana/zamjenika člana biračkog odbora za provedbu izbora članica/članova u Europski parlament,

– OEP-10 – Rješenje o imenovanju općinskog/gradskog izbornog povjerenstva

– OEP-11 – Rješenje o određivanju biračkih mjesta na području grada odnosno općine,

– OEP-12 – Rješenje o imenovanju biračkog odbora na području grada odnosno općine,

– OEP-13 – Rješenje o imenovanju biračkog odbora za glasovanje birača na službi u Oružanim snagama Republike Hrvatske,

– OEP-14 – Rješenje o imenovanju biračkog odbora za glasovanje birača članova posade pomorskih i riječnih brodova pod hrvatskom zastavom i plutajućih objekata,

– OEP-15 – Rješenje o imenovanju biračkog odbora za glasovanje birača lišenih slobode,

– OEP-16 – Rješenje o imenovanju biračkog odbora za glasovanje birača smještenih u ustanovama socijalne skrbi,

– OEP-17 – Zapisnik o radu biračkog odbora za izbor članica/članova u Europski parlament,

– OEP-18 – Zapisnik o radu biračkog odbora za izbor članica/članova u Europski parlament na posebnom biračkom mjestu na kojem glasuju birači na službi u Oružanim snagama Republike Hrvatske ili birači članova posada pomorskih i riječnih brodova pod hrvatskom zastavom i plutajućih objekata ili birači lišeni slobode birači smješteni u ustanovama socijalne skrbi,

– OEP-19 – Zapisnik o radu biračkog odbora za izbor članica/članova u Europski parlament na biračkom mjestu u inozemstvu,

– OEP-20 – Zapisnik o radu gradskog/općinskog izbornog povjerenstva za izbor članica/članova u Europski parlament,

– OEP-21 – Zapisnik o radu županijskog izbornog povjerenstva za izbor članica/članova u Europski parlament.

5. Oznake, nazivi i sadržaj obrasca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 013-08/14-01/11

Urbroj: 507/19-14-7

Zagreb, 25. ožujka 2014.

Predsjednik

Branko Hrvatin, dipl. iur., v. r.

**[**OBRASCI**](dodatni/430941.pdf)**

40 28.03.2014 Obvezatne upute broj EP V, Obrasci za provedbu izbora

Uputa, NN 40/2014-715